CELEX: 32019D0312
Language: da
Date: 2019-02-21 00:00:00
Title: Rådets afgørelse (FUSP) 2019/312 af 21. februar 2019 om ændring og forlængelse af afgørelse 2014/219/FUSP om Den Europæiske Unions FSFP-mission i Mali (EUCAP Sahel Mali)

22.2.2019   
               
               
                  DA
               
               
                  Den Europæiske Unions Tidende
               
               
                  L 51/29
               
            
         RÅDETS AFGØRELSE (FUSP) 2019/312
         af 21. februar 2019
         om ændring og forlængelse af afgørelse 2014/219/FUSP om Den Europæiske Unions FSFP-mission i Mali (EUCAP Sahel Mali)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 42, stk. 4, og artikel 43, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 15. april 2014 vedtog Rådet afgørelse 2014/219/FUSP (1) om Den Europæiske Unions FSFP-mission i Mali (EUCAP Sahel Mali).
                  
               
                     (2)
                  
                  
                     Den 11. januar 2017 vedtog Rådet afgørelse (FUSP) 2017/50 (2), der forlængede EUCAP Sahel Mali indtil den 14. januar 2019. Den 7. december 2017 vedtog Rådet afgørelse (FUSP) 2017/2264 (3), der fastsatte et finansielt referencegrundlag for EUCAP Sahel Mali indtil den 14. januar 2019.
                  
               
                     (3)
                  
                  
                     Den 25. juni 2018 understregede Rådet i sine konklusioner om Sahel/Mali betydningen af regionaliseringen af FSFP i Sahel med det formål, hvor det er hensigtsmæssigt, at styrke den civile og militære støtte til grænseoverskridende samarbejde, de regionale samarbejdsstrukturer — især G5 Sahels — og G5-landenes kapacitet og ejerskab til at tackle de sikkerhedsmæssige udfordringer i regionen.
                  
               
                     (4)
                  
                  
                     Den 25. oktober 2018 anbefalede Den Udenrigs- og Sikkerhedspolitiske Komité efter den strategiske revision af EUCAP Sahel Mali, at EUCAP Sahel Mali forlænges indtil den 14. januar 2021.
                  
               
                     (5)
                  
                  
                     I afventning af Rådets godkendelse af planlægningsdokumenterne om regionaliseringen i Sahel vedtog Rådet den 17. december 2018 afgørelse (FUSP) 2018/2008 (4), der forlængede EUCAP Sahel Mali og fastsatte et finansielt referencegrundlag for den indtil den 28. februar 2019.
                  
               
                     (6)
                  
                  
                     Afgørelse 2014/219/FUSP bør derfor forlænges indtil den 14. januar 2021.
                  
               
                     (7)
                  
                  
                     EUCAP Sahel Mali vil blive gennemført under forhold, som muligvis vil blive forværret og kunne hindre opnåelsen af målene for Unionens optræden udadtil, jf. artikel 21 i traktaten om Den Europæiske Union —
                  
               VEDTAGET DENNE AFGØRELSE:
         
            Artikel 1
            I afgørelse 2014/219/FUSP foretages følgende ændringer:
            
                        1)
                     
                     
                        I artikel 14, stk. 1, tilføjes følgende afsnit:
                        »Det finansielle referencegrundlag til dækning af udgifterne i forbindelse med EUCAP Sahel Mali mellem den 1. marts 2019 og den 14. januar 2021 udgør 66 930 000 EUR.«
                     
                  
                        2)
                     
                     
                        Artikel 18, andet punktum, affattes således:
                        »Den finder anvendelse indtil den 14. januar 2021.«
                     
                  
         
            Artikel 2
            Denne afgørelse træder i kraft på dagen for vedtagelsen.
            Den finder anvendelse fra den 1. marts 2019.
         
         
            Udfærdiget i Bruxelles, 21. februar 2019.
            
               
                  På Rådets vegne
               
               G. CIAMBA
               
                  Formand
               
            
         
         
            (1)  Rådets afgørelse 2014/219/FUSP af 15. april 2014 om Den Europæiske Unions FSFP-mission i Mali (EUCAP Sahel Mali) (EUT L 113 af 16.4.2014, s. 21).
         
            (2)  Rådets afgørelse (FUSP) 2017/50 af 11. januar 2017 om ændring af afgørelse 2014/219/FUSP om Den Europæiske Unions FSFP-mission i Mali (EUCAP Sahel Mali) (EUT L 7 af 12.1.2017, s. 18).
         
            (3)  Rådets afgørelse (FUSP) 2017/2264 af 7. december 2017 om ændring af afgørelse 2014/219/FUSP om Den Europæiske Unions FSFP-mission i Mali (EUCAP Sahel Mali) (EUT L 324 af 8.12.2017, s. 52).
         
            (4)  Rådets afgørelse (FUSP) 2018/2008 af 17. december 2018 om ændring og forlængelse af afgørelse 2014/219/FUSP om Den Europæiske Unions FSFP-mission i Mali (EUCAP Sahel Mali) (EUT L 322 af 18.12.2018, s. 24).